$27雙拼三文治+熱飲。早餐時間，為左一杯好飲既鴛鴦，我特地去呢度叫早餐，叫左芝腿治+熱飲27蚊。一般呢個價錢，就算塊芝士唔熱融，塊火腿都起碼煎過。但呢度可能崇尚無火煮食啦，塊火腿融左雪切完就放落包，芝士除左膠袋切完就放落包，個白麵包仲要有放左一晚既硬硬地既感覺，成個包凍冰冰，完全唔似餐廳會做既質素。還不如前面街口間即叫即整煎火腿融芝士先廿蚊雞連野飲，或者觀塘求其一間走鬼早餐檔。其實日日返工，有個熱辣辣既入得口既早餐就算，差到咁都好難得。等得耐都算，但呢個質素好呃錢，以後唔再幫襯。